Document ID: 32003R2329

32003R2329
L 345/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2329/2003 НА СЪВЕТА
от 22 декември 2003 година
относно сключването на споразумение за риболов между Европейската общност и Република Мозамбик
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 от него, във връзка с член 300, параграф 2 и член 300, параграф 3, първата алинея от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Европейската общност и Република Мозамбик договориха и подписаха споразумение за риболов, по силата на което на рибарите от Европейската общност се гарантират условия за риболов в териториалните води на Република Мозамбик и риболовните зони под нейна юрисдикция;
(2)
Споразумението предвижда и икономическо, финансово и научно-техническо сътрудничество в областта на риболова в името на съхранението и устойчивото използване на рибните ресурси, както и партньорство между предприятията на двете страни с оглед осъществяването на взаимноизгодни стопански инициативи в риболовния отрасъл и прилежащите към него дейности.
(3)
Необходимо е това споразумение да бъде прието.
(4)
Важно е да се определи схемата на разпределение на възможностите за риболов между държавите-членки.
ПРИЕ НАСТОЯЩИЯ РЕГЛАМЕНТ:
Член 1
Споразумението за риболов между Европейската общност и Република Мозамбик (по-долу наричано „споразумението“) се приема от името на Европейската общност.
Текстът на споразумението е приложен към настоящия регламент.
Член 2
Възможностите за риболов, определени в протокола към споразумението, се разпределят между държавите-членки по следната схема:
а)
Хладилни траулери за дънен риболов:
-
Испания
общ допустим улов (TAC) 550 тона дълбокоморски скариди
(295 допълнителен улов за всеки вид, предвиден в протокола)
-
Гърция
TAC 150 тона дълбокоморски скариди
(80 тона допълнителен улов по разпределението по видове от протокола)
-
Италия
TAC 150 тона дълбокоморски скариди
(80 тона допълнителен улов по разпределението по видове от протокола)
-
Португалия
TAC 150 тона дълбокоморски скариди
(80 това допълнителен улов по разпределението по видове от протокола).
б)
Хладилни кораби за улов на тон с риболовни мрежи:
-
Испания
кораба17
-
Франция
18 кораба
в)
Кораби с индустриални въдици за риболов на малки дълбочини:
-
Испания
8 кораба
-
Франция
1 кораб
-
Португалия
5 кораба
Ако със заявленията за издаване на лиценз, подадени от тези държави-членки, не се изчерпват възможностите за риболов, предвидени в протокола, Комисията ще разглежда молби за издаване на лиценз от всяка друга държава-членка.
Член 3
Държавите-членки, чиито кораби извършват риболов в рамките на споразумението, съобщават на Комисията наличните количества от всеки улов, осъществен в риболовната зона на Мозамбик по реда и условията, предвидени в Регламент (ЕО) № 500/2001 на Комисията от 14 март 2001 г., определящ условията на приложение на Регламент (ЕИО) № 2847/93 на Съвета за контрола на улова от риболовни кораби на Общността в териториалните води на трети страни и в открито море (2).
Член 4
Председателят на Съвета е оторизиран да посочи лицето/лицата, упълномощени да подпишат споразумението от името на Европейската общност (3).
Член 5
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 2003 година.

Labels: 18
6